Lëtzebuerg bei den Olympesche Spiller
Déi éischt Participatioun vu Lëtzebuerg bei den Olympesche Spiller war 1912 bei de Summerspiller an 1928 bei de Wanterspiller. De Comité olympique et sportif luxembourgeois, dee fir d'Auswiel vun de Sportler zoustänneg ass, gouf eréischt 1912 gegrënnt. Zanterhier huet Lëtzebuerg mat Ausnam vun de Spiller 1932 zu Los Angeles bei alle Summerspiller matgemaach. Beim Boykott vun de Summerspiller 1980 zu Moskau huet Lëtzebuerg net matgemaach, huet awer och net ënner sengem Nationalfändel matgemaach, mä ënner dem olympesche Fändel.

Bei de Wanterspiller huet Lëtzebuerg bis elo nëmmen onreegelméisseg mat relativ wéineg Sportler matgemaach.

Beim Michel Theato, deen 1900 bei de Spiller zu Paräis de Marathon gewonnen hat, gouf eréischt nodréiglech festgestallt datt hien déi lëtzebuergesch Nationalitéit hat. Virdru gouf ëmmer ugeholl datt hie Fransous wier. Fir den IOC gëllt seng Medail bis haut nach ëmmer fir Frankräich.

Fir eng Lëscht vun alle Lëtzebuerger, déi jee bei Olympesche Spiller matgemaach hunn, kuckt: Lëscht vu lëtzebuergeschen Olympioniken.

Medailen 
Deen éischten offizielle Medailegewënner war 1920 de Joseph Alzin am Gewiichthiewen, deen am Schwéiergewiicht eng Sëlwermedail krut. 1952 huet de Josy Barthel zu Helsinki eng Goldmedail am 1500-Meterlaf gewonnen.

Bei de Wanterspiller 1992 zu Albertville krut de Marc Girardelli jee eng Sëlwermedail am Riseslalom an am Super-G.

Medailen op den Summerspiller

Medailen op de Wanterspiller

Statistik

Summerspiller

Wanterspiller

Kuckt och 
 Lëtzebuerg bei de Paralympesche Spiller

Um Spaweck 
 Lëtzebuergescht Team fir d'Olympesch Spiller

Olympesch Spiller
Olympesch Spiller